text: Syv biler i harmonika-sammenstød på motorvej
  26 januar 2018 kl. 16.14
  Dobbelt sammenstød på motorvejen nord for Vejle skaber problemer for trafikken i sydgående retning.
  Der skete ved 17-tiden et harmonikasammenstød mellem syv køretøjer i sydgående retning på østjyske motorvej ved sammenfletning til midtjyske motorvej nord for Vejle.
  En lastbil holdt i nødsporet og flere personbiler i 2. og 3. vognbane. I første omgang var kun ét spor farbart, men ved 17.30 tiden var alle køretøjer fjernet ind i nødsporet, og der var farbart i alle tre vognbaner.
  KLIK og se mere tv på localeyes.dk
  Ved det andet uheld en km længere mod nord var der ved 17.30-tiden ét spor farbart.
  Der skete ikke alvorlig personskade i forbindelse med nogen af de to uheld, og ved 18.30-tiden var motorvejen igen fuldt farbar i sydgående retning.
  #E45 sydgående: Uheld i venstre spor ml 59 Hornstrup og 60 #Vejle N. Voksende kø. Hjælp på vej.
  
  Der er netop sket et harmonikasammenstød  mellem 7 køretøjer i sydgående retning på Østjyske motorvej ved sammenfletning til midtjyske motorvej ved Vejle. En lastbil holder i nødsporet og flere personbiler i 2. og 3. vognbane. Kør venligst med stor forsigtighed.
  
  